**LC-0520 Vaikuttaminen ja argumentointi**

**3. opintopiste: extratehtävät**

Palautuspäivä: 3.11. (tai pyydä lisäaikaa)

Palautus s-postitse: rinna.toikka@aalto.fi

Arviointi: Hyväksytty-hylätty

**Tehtävässä on seuraavat kaksi pakollista osaa (A ja B-kohdat):**

**(tai ehdota jotain muuta mieleistä tehtävää…)**

**Tehtävä A: Vaalitenttien analysointi ja vertailu**

Katso Yle Areenasta seuraavat kaksi vaalikeskustelua.

Ensimmäinen on vuodelta 1982, jossa valitsijamiesvaalien vaalitentissä presidenttiehdokkaat pitivät ensin kukin oman puheenvuoronsa: <https://areena.yle.fi/1-50146887>

Toinen on vuodelta 2019, jossa yhdeksän eduskuntapuolueen puheenjohtajaa kohtaa suorassa, suuressa vaalikeskustelussa: <https://areena.yle.fi/1-4651067>

Vertaile ja analysoi vaalikeskusteluja. Voit hyödyntää alla olevia apukysymyksiä:

• Analysoi millaisia vaikuttamisen keinoja käytettiin.

• Miten argumentoitiin?

• Tunnistitko puheenvuoroissa jotain tiettyä rakennetta?

• Näkyykö esimerkeissä suomalaisen puhekulttuurin muutos? Jos näkyy, kerro miten?

• Millaisia havaintoja teit esiintyjien sanattomasta viestinnästä?

• Kiinnittikö jonkun poliitikon esiintyminen huomiosi? Miksi? Kenet haluaisit nostaa esille? Miksi?

• Millaisena keskustelun luonne näyttäytyi (vuoden 2019 esimerkissä)? Kunnioitettiinko toisia puhujia? Välittyikö asenteita toisia kohtaan? Entä miten sujui kuunteleminen?

Hyödynnä analyysisi tukena kurssimateriaalia (ks. Rinnan slidet ja linkit siellä), tehtävänannon lopussa olevaa kirjallisuusluetteloa ja linkkejä sekä itse valitsemaasi lähdeaineistoa. Kaikkea materiaali ei tarvitse käyttää! Kunhan saat tästä itse jotakin irti! Muista tehdä jonkin sortin viittaukset käyttämääsi aineistoon. Kirjoittele 3-4 sivua vapaamuotoisesti.

**Tehtävä B: Vaikuttava puheenvuoro**

Kirjoita valitsemastasi aiheesta vaikuttava puheenvuoro **TAI** vaihtoehtoisesti voit nauhoittaa noin 3-5 minuutin puheen ja lähettää linkin Rinnalle (rinna.toikka@aalto.fi). Nauhoituksen voit tehdä esim. Panoptossa tai Zoomilla tai whatever. Jos palautat puheenvuorosi kirjallisena, kirjoittele 2–3 sivua. Tässä vinkkejä puheenvuoron suunnitteluun:

• Valitse puheenvuorollesi aihe, joka on sinulle merkityksellinen ja jonka puolesta haluat pitää puheenvuoron.

• Mieti millainen rakenne toimisi puheenvuorossasi. Tässä muutamia vaihtoehtoja: ANSVA (attention, need, satisfaction, visualization, action), klassinen kolmijako (alku, keskikohta, loppu), induktio (yksityisestä esimerkkitapauksesta yleiseen periaatteeseen eteneminen), deduktio (yleisestä periaatteesta yksityiseen tapaukseen eteneminen), ongelmanratkaisu, ilmiö-syyt-seuraukset, kaksijako: ennen/nyt, nykyinen/tuleva, edut/haitat, puolesta/vastaan.

• Huomioi, että puheenvuorossasi on motivoiva aloitus ja napakka lopetus.

• Mieti miten voit olla mahdollisimman havainnollinen eli huolehdi siitä, että sanoma on helppo ymmärtää (=simppeli kieli ja esimerkit)

**Vinkkejä lähdekirjallisuuteen**

Andersson, S. & Kylänpää E. 2002. Käytännön puheviestintä. Jyväskylä: Gummerus Kirjapaino Oy.

Isotalus, P. & Rajalahti, H. 2017. Vuorovaikutus johtajan työssä. Talentum media.

Koskimies, R. 2002. Asiantuntijan esiintymistaito. Helsinki: Finn Lectura.

Pesonen, H-L., Lehtonen, J. & A., Toskala. 2002. Asiakaspalvelu vuorovaikutuksena. Markkinointia, viestintää, psykologiaa. Jyväskylä: PS-kustannus.

Miettinen S., & Torkki, J. 2008. Neuvotteluvalta. Miten tulen huippuneuvottelijaksi. Helsinki: WSOY (tästä myös uudistettu versio: Uusi neuvotteluvalta vuodelta 2019)

Mustakallio, Antti. 2014. Vaikuttavan puhumisen taito. MIF.

Torkki, J. 2007. Puhevalta. Kuinka kuulijat vakuutetaan. Otava: Helsinki.

Trenholm S. & Jensen, A. 2008. Interpersonal communication. Oxford university press.

Wilkins, R. & Isotalus, P. (toim.). 2009. Speech culture in Finland. University press of America.

**Vinkkejä nettilähteisiin**

Kielijelppi ja sieltä puheviestinnän sivut: <https://blogs.helsinki.fi/kielijelppi/puheviestinta/>

Problogi ja sieltä esimerkiksi Emma Kostiaisen kirjoitus: <http://prologos.fi/asiat-riitelevat-eivat-ihmiset-aaarrgghhh>

/ Pekka Isotaluksen blogi ja sieltä esimerkiksi tämä kirjoitus: <https://isotalus.fi/2018/10/28/puolueen-puheenjohtajan-tehtava-ei-mita-tahansa-johtajanpesti/>

Antti Mustakallion blogi ja sieltä esimerkiksi nämä kaksi kirjoitusta: <http://sana.aalto.fi/viestinta/vie981226/vastaargumentointi.htm>

<https://www.sanahaltuun.fi/2019/09/kunnioittavan-keskustelun-10-kaskya/>

Retoriikan kesäkoulun blogi: <https://www.retoriikankesakoulu.fi/blogi/>

Sofia Smedsin puheviestinnän pro gradu Esiintyminen puheviestinnän ilmiönä ja käsitteenä: <https://helda.helsinki.fi/bitstream/handle/10138/43047/esiintym.pdf?sequence=1&isAllowed=y>

Leena Kurki ja Tuukka Tomperi: Väittely opetusmenetelmänä: <https://netn.fi/sites/www.netn.fi/files/KurkiTomperi_V%C3%A4ittely_n%C3%A4ytesivuja.pdf>

**Muutama muu lukuvinkki:**

[Suomalainen vaikenee sujuvasti monella kielellä – Ei pidä paikkaansa, sanoo tutkija | Yle Uutiset](https://yle.fi/a/3-9949684)

[5 yleisintä argumenttivirhettä – ja miten selviät niistä « Ajattelun ammattilainen](https://ajattelunammattilainen.fi/2012/05/28/5-yleisinta-argumenttivirhetta-ja-miten-selviat-niista/)

[Mikä tekee dialogin: Dialogisen vuorovaikutuksen tunnuspiirteet ja edellytykset - Sitra](https://www.sitra.fi/artikkelit/mika-tekee-dialogin-dialogisen-vuorovaikutuksen-tunnuspiirteet-ja-edellytykset/)

[”Moni ajattelee osaavansa kuunnella, mutta ei aidosti rekisteröi, mitä toisella on sanottavana” – Asiantuntija kertoo 4 yleisintä kuunteluvirhettä ja miten ne voi korjata - Elämä | HS.fi](https://www.hs.fi/elama/art-2000005525073.html?fbclid=IwAR1R8mCfZl_y136nUaa4BZqSkALTzbHPeqJ-8jDm1heikVLfTYcBNPshDc4)